ᱥᱤᱢᱞᱟ ᱨᱮᱞᱣᱮ ᱥᱴᱮᱥᱚᱱ

ᱥᱤᱢᱞᱟ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱦᱤᱢᱟᱪᱚᱞ ᱯᱨᱚᱫᱮᱥ ᱨᱮᱱᱟᱜ ᱥᱤᱢᱞᱟ ᱨᱮ ᱢᱤᱫᱴᱟᱹᱝ ᱦᱩᱰᱤᱧ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱥᱴᱮᱥᱚᱱ ᱭᱩᱱᱮᱥᱠᱳ ᱡᱮᱜᱮᱛ ᱦᱮᱨᱤᱴᱮᱡᱽ ᱴᱚᱴᱷᱟ ᱠᱚᱞᱠᱟ-ᱥᱤᱢᱞᱟ ᱨᱮᱞᱣᱮ ᱨᱮᱱᱟᱜ ᱴᱟᱨᱢᱤᱱᱟᱥ ᱠᱟᱱᱟ ᱾ ᱥᱤᱢᱞᱟ ᱨᱮᱞᱣᱮ ᱥᱴᱮᱥᱚᱱ ᱫᱚ ᱫᱚᱨᱭᱟ ᱟᱴᱮᱫ ᱠᱷᱚᱱ ᱒,᱐᱗᱕ ᱢᱤᱴᱚᱨ (᱖,᱘᱐᱘ ᱯᱷᱩᱴ) ᱩᱥᱩᱞ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱟᱢᱵᱟᱞᱟ ᱨᱮᱞᱣᱮ ᱰᱤᱵᱤᱡᱚᱱ ᱨᱮᱱᱟᱜ ᱟᱹᱭᱫᱟᱹᱨᱤ ᱴᱚᱴᱷᱟ ᱛᱟᱞᱟ ᱨᱮ SML ᱨᱮᱱᱟᱜ ᱨᱮᱞᱣᱮ ᱠᱳᱰ ᱮᱢ ᱟᱠᱟᱱᱟ ᱾ ᱗᱖᱒ ᱢᱤᱞᱤᱢᱤᱴᱚᱨ (᱒ ᱯᱷᱩᱴ ᱖ ᱤᱱᱪ) ᱡᱤᱞᱤᱧ ᱱᱮᱨᱳ-ᱜᱮᱡᱽ ᱠᱟᱞᱠᱟ-ᱥᱤᱢᱞᱟ ᱨᱮᱞᱣᱮ ᱫᱚ ᱫᱤᱞᱞᱤ-ᱟᱢᱵᱟᱞᱟ-ᱠᱟᱞᱠᱟ ᱨᱮᱞᱣᱮ ᱠᱚᱢᱯᱟᱱᱤ ᱦᱚᱛᱮᱛᱮ ᱵᱮᱱᱟᱣ ᱞᱮᱱᱟ ᱟᱨ ᱑᱙᱐᱓ ᱥᱟᱞ ᱨᱮ ᱦᱮᱡ ᱥᱮᱱ ᱞᱟᱹᱜᱤᱫ ᱛᱮᱭᱟᱨ ᱞᱮᱱᱟ ᱾Engineer journal article, circa 1915, reprinted in Narrow Gauge & Industrial Railway Modelling Review, no. 75, July 2008

ᱱᱟᱜᱟᱢ
ᱱᱚᱣᱟ ᱥᱴᱮᱥᱚᱱ ᱑᱙᱐᱓ ᱥᱟᱞ ᱨᱮ ᱵᱮᱱᱟᱣ ᱞᱮᱱᱟ ᱾ ᱢᱩᱬ ᱞᱮᱠᱟᱛᱮ, ᱥᱴᱮᱥᱚᱱ ᱵᱷᱚᱵᱚᱱ ᱨᱮᱱᱟᱜ ᱠᱟᱸᱛ ᱫᱚ ᱥᱟᱦᱟᱱ ᱛᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱟᱨ ᱪᱷᱟᱛ ᱨᱮ ᱫᱚ ᱢᱮᱬᱦᱮᱫ ᱞᱟᱜᱟᱣ ᱞᱮᱱᱟ ᱛᱟᱦᱮᱸᱫ, ᱢᱮᱱᱠᱷᱟᱱ ᱦᱮᱡ ᱥᱮᱱ ᱤᱫᱤ ᱛᱮ ᱱᱚᱣᱟ ᱫ ᱑᱙᱒᱑ ᱥᱟᱞ ᱨᱮ ᱱᱚᱣᱟ ᱫᱚ ᱵᱮᱱᱟᱣ ᱮᱱᱟ ᱟᱨ ᱢᱤᱫᱴᱟᱹᱝ ᱱᱟᱣᱟ ᱵᱟᱨ ᱛᱟᱞᱟ ᱵᱤᱞᱤᱝ (ᱪᱷᱩᱱᱟᱭ ᱨᱮᱱᱟᱜ ᱢᱳᱴᱟᱨ ᱨᱮ ᱯᱞᱟᱥᱴᱟᱨ) ᱥᱟᱶ ᱥᱴᱮᱥᱚᱱ ᱢᱟᱥᱴᱟᱨ, ᱥᱴᱟᱯ ᱟᱨ ᱠᱚᱱᱴᱨᱚᱞ, ᱟᱫᱷᱟᱱ ᱜᱚᱲᱚ ᱥᱚᱦᱚᱫ, ᱣᱮᱴᱤᱝ ᱚᱲᱟᱜ, ᱴᱮᱞᱤᱜᱨᱟᱯᱷ ᱚᱯᱷᱤᱥ ᱟᱨ ᱥᱴᱮᱡᱽ ᱚᱯᱷᱤᱥ ᱠᱚ ᱵᱮᱱᱟᱣ ᱮᱱᱟ ᱾ ᱑᱙᱔᱔ ᱥᱟᱞ ᱨᱮ ᱟᱹᱰᱤ ᱟᱭᱢᱟ ᱵᱟᱨᱚᱯ ᱠᱷᱟᱹᱛᱤᱨ ᱛᱮ ᱯᱞᱮᱴᱯᱷᱚᱨᱢ ᱨᱮ ᱧᱩᱨᱩᱜ ᱠᱟᱛᱮ ᱛᱟᱭᱚᱢ ᱥᱴᱮᱥᱚᱱ ᱵᱤᱞᱰᱤᱝ ᱟᱨ ᱯᱞᱮᱴᱯᱷᱚᱨᱢ ᱨᱮ ᱢᱤᱫᱴᱟᱹᱝ ᱱᱟᱣᱟ ᱪᱷᱟᱛ ᱵᱮᱱᱟᱣ ᱮᱱᱟ ᱾

᱑᱙᱘᱖-᱘᱗ ᱨᱮ ᱥᱴᱮᱥᱚᱱ ᱫᱚ ᱢᱩᱪᱟᱹᱫ ᱠᱷᱚᱱ ᱢᱩᱪᱟᱹᱫ ᱯᱞᱮᱴᱯᱷᱳᱨᱢ ᱥᱚᱞᱴᱚᱨ ᱥᱟᱶ ᱛᱮᱭᱟᱨ ᱞᱮᱱᱟ, ᱚᱠᱛᱚ ᱨᱮ ᱯᱞᱮᱴᱯᱷᱚᱨᱢ ᱫᱚ ᱱᱟᱣᱟ ᱛᱮᱭᱟᱨ ᱞᱮᱱᱟ ᱟᱨ ᱵᱷᱮᱜᱟᱨ ᱵᱷᱮᱜᱟᱨ ᱥᱮᱵᱟ ᱠᱚ ᱱᱟᱣᱟ ᱛᱮᱭᱟᱨ ᱥᱮ ᱱᱟᱣᱟ ᱛᱮᱭᱟᱨ ᱞᱮᱱᱟ ᱡᱮᱞᱮᱠᱟ ᱴᱩᱨᱤᱥᱴ ᱤᱱᱯᱷᱚᱨᱢᱮᱥᱚᱱ ᱚᱯᱷᱤᱥ, ᱨᱮᱞᱣᱮ ᱴᱮᱞᱤᱯᱷᱚᱱ ᱮᱠᱥᱮᱪᱮᱱᱡᱽ, ᱯᱞᱮᱴᱯᱷᱚᱨᱢ ᱴᱤᱠᱤᱴᱤᱝ ᱚᱯᱷᱤᱥ, ᱨᱮᱡᱚᱨᱵᱮᱥᱚᱱ ᱚᱯᱷᱤᱥ ᱚᱠᱛᱚ ᱨᱮ ᱑᱐ ᱜᱚᱴᱟᱝ ᱱᱟᱣᱟ ᱨᱤᱴᱟᱨᱤᱝ ᱚᱲᱟᱜ (ᱡᱚᱛᱚ ᱨᱮ ᱜᱷᱟᱹᱴᱤ ᱨᱮᱱᱟᱜ ᱧᱮᱧᱮᱞ ᱮᱢᱚᱜ ᱠᱟᱱ ᱢᱟᱨᱟᱝ ᱡᱷᱚᱨᱠᱟ ᱢᱮᱱᱟᱜᱼᱟ) ᱠᱚ ᱵᱮᱱᱟᱣ ᱮᱱᱟ ᱟᱨ ᱚᱛ ᱨᱮ ᱢᱤᱫᱴᱟᱹᱝ ᱩᱛᱱᱟᱹᱣ ᱚᱲᱟᱜ ᱮᱢ ᱞᱮᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱥᱤᱢᱞᱟ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱟᱢᱵᱟᱞᱟ ᱨᱮᱞᱣᱮ ᱦᱟᱹᱴᱤᱧ
ᱛᱷᱚᱠ:ᱥᱤᱧᱚᱛ ᱨᱮ ᱨᱮᱞᱣᱮ ᱴᱟᱨᱢᱤᱱᱟᱥ ᱠᱚ